**Protokoll fra styremøte i Midt-Norge Travforbund tirsdag 8. november kl 18.00 Leangen Travbane**

**Tilstede: Edmund Morewood, Ketil Oksvold, Noralf Brækken, Bjørn Steinshaug, Geir Trøan, Elin Flataune, Sverre Hosen**

**Forfall: Laila Næve, Jorunn Okkenhaug**

**Saksliste**

**Sak 1) Godkjenning av protokoll fra styremøte 18. oktober**

Protokoll godkjent

**Sak 2) Nye Leangen**

Styret avventer dom i Voldgiftssaken.

Styret innkalles til styremøte umiddelbart, når dommen er kommet.

**Sak 3) Høstkonferansen 2016**

Styret er godt fornøyd med årets Høstkonferanse. Mange positive tilbakemeldinger fra deltagerne.

Meget god respons på innleggene fra våre gjester Trond Olav Salte og Jan Hedren. Flott innsats på begge gruppearbeidene. Det er nå viktig at styret i forbundet, regionene og travlagene bruker resultatet fra gruppearbeidene i sine aktivitetsplaner og budsjetter for 2017 og fremover de neste årene til 2020.

Svarene fra gruppearbeidet vedrørende - hvordan må løpene utskrives for å få flere hester til start- sendes til de som er ansvarlig for løpsutskrivingen.

Svarene fra spørreundersøkelsen vil også bli gjennomgått og tatt med inn i aktivitetsplan for forbundet.

**Sak 4) Revidering Lisensbestemmelser og Løpsreglement**

Styret i forbundet sender ut Revideringen av Lisensbestemmelser og Løpsreglement ut på høring i travlagene. De får frist til 16 november med å komme med kommentarer/forslag. Sendes samlet fra forbundskontoret 17. november.

Styret vil også ta opp forslag til endringer på landsrådet 23. november.

**Styrets vedtak:**

**Styret i MNTF ber om at følgende endringer gjøres i Løpsreglement for 2017;**

**§ 6-4 Premier**

**Siste setning i avsnitt to strykes:** *I ponniløp og lokale travløp uten totalisator skal det ikke benyttes pengepremier.*

**I DNTs Prøveløpsbestemmelser ber styret i MNTF om at følgende avsnitt settes inn tilslutt i bestemmelsene:**

*Prøveløp kan også arrangeres i forbindelse med lokalkjøringer med pengepremier, på godkjente baner med målebrev, og hvor det er godkjente funksjonærer tilstede.*

**I DNTs Mønstringsløpsbestemmelser ber styret i MNTF om at følgende avsnitt settes inn tilslutt i bestemmelsene:**

*Mønstringsløp kan også arrangeres i forbindelse med lokalkjøringer med pengepremier, på godkjente baner med målebrev, og hvor det er godkjente funksjonærer tilstede.*

**Sak 5) Landsråd i DNT 23. november**

Edmund og Ketil deltar fra MNTF.

Dommen i Voldgiftssaken vil avgjøre hva som blir tatt opp med Landsrådet, i det videre arbeidet med Nye Leangen.

Styret vil be om at Terminlisten 2017 blir tema, videre at løpsutskriving blir tatt opp i forbindelse med Landsrådet. Også revideringen av Løpsreglement vil styret at tas opp på Landsrådet. Se kommentarer i sak 3 og 4.

Sverre ordner med innsending og påmelding, innen fristen 14. november.

**Sak 6) Lokalkjøringer 2017**

Lagenes ønsker om datoer for kjøringer ble gjennomgått.

Innspill fra DNTs sportsavdeling er gjennomgått og det er innhentet kommentarer fra to av travlagene. Lokalkjøringene i januar og februar opprettholdes, da styret mener at disse er med på å gjøre hestene klare for start på Leangen. Styret sender inn svarene fra gruppearbeidet på Høstkonferansen – hvordan må løpene skrives ut for å få flere hester til start-, til løpsutskriverne og sportsavdelingen. Styret oppfordrer også løpsutskriverne til å sjekke løpsinnbydelsene for lokalkjøringene og bruke disse, når det skal skrives ut løp på Leangen 9 dager etter lokalkjøringene.

**Styrets vedtak:**

**Terminlisten for lokalkjøringer vedtas. Sendes inn til sportsavdelingen, sammen med innspill til løpsutskrivingen ved Leangen Travbane.**

**Sak 7) Nytt fra regionene**

**Ponni Sør:** Fem nye ponnikusker har fått lisens. Tre nye ponniinstruktører. Ponnilisenskurs startet på Fosen.

Øvrige oppsummeringer utsettes til neste møte.

**Sak 8) Forbundssekretærens kvarter**

Ingen saker

**Sak 9) Eventuelt**

Styret har fått Invitasjon fra Klæbu kommune om besøk hos ordføreren.

**Styrets vedtak:**

**Et besøk utsettes til etter at dommen i Voldgiftssaken er kommet, og eventuelle planer for videre arbeid i forbindelse med Nye Leangen blir fattet.**

Trondheim 09.11.16

Sverre Hosen